title: 2006/664/EB: 2006 m. birželio 19 d. Tarybos sprendimas, pritaikantis Bulgarijos ir Rumunijos stojimo akto VIII priedą

text:
9.10.2006

               LT

               Europos Sąjungos oficialusis leidinys

               L 277/4

         TARYBOS SPRENDIMAS
   2006 m. birželio 19 d.
   pritaikantis Bulgarijos ir Rumunijos stojimo akto VIII priedą
   (2006/664/EB)
   EUROPOS SĄJUNGOS TARYBA,
   atsižvelgdama į Bulgarijos ir Rumunijos stojimo sutartį, pasirašytą Liuksemburge 2005 m. balandžio 25 d., ypač į jos 4 straipsnio 3 dalį,
   atsižvelgdama į Bulgarijos ir Rumunijos stojimo aktą, ypač į jo 34 straipsnio 4 dalį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (2) buvo iš dalies pakeista acquis, kurios pagrindu vyko derybos su Bulgarija ir Rumunija dėl narystės.

               (2)

               Todėl reikia pritaikyti Bulgarijos ir Rumunijos stojimo aktą, kad jis atitiktų Reglamentą (EB) Nr. 1698/2005.

               (3)

               Priimant būtinas Bulgarijos ir Rumunijos stojimo akto pritaikomąsias pataisas reikėtų išsaugoti derybų rezultatų esmę ir pagrindinius principus ir taikyti juos naujoms nuostatoms. Be to, šios pritaikomosios pataisos turėtų būti daromos tik tada, kai jos yra tikrai būtinos.

               (4)

               Priemonėms, susijusioms su „pusiau natūriniu ūkininkavimu“ ir „gamintojų grupėmis“, numatytoms Bulgarijos ir Rumunijos stojimo akto VIII priede, kaip pereinamojo laikotarpio priemonėms, taikomoms Bulgarijai, Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Rumunijai, Slovėnijai ir Slovakijai, taikomas Reglamentas (EB) Nr. 1698/2005. Todėl Bulgarijos ir Rumunijos stojimo akto nuostatos šiose srityse turėtų būti išbrauktos.

               (5)

               Bulgarijos ir Rumunijos stojimo akto VIII priede pateiktos nuostatos dėl techninės pagalbos, kuriai taikomas Reglamentas (EB) Nr. 1698/2005, todėl jos turėtų būti išbrauktos.

               (6)

               Reglamentu (EB) Nr. 1698/2005 nustatoma, kad visose kaimo plėtros programose privaloma „Leader“ kryptis, kuriai turi būti skiriamas minimalus šiai programai skirto EŽŪFKP įnašo procentinis dydis. Be to, minėto reglamento 59 straipsnyje numatoma priemonė, skirta remti pajėgumų stiprinimą, kuri skiriasi nuo to, kas buvo susitarta derybose su Bulgarija ir Rumunija. Todėl būtina suderinti Bulgarijos ir Rumunijos stojimo akto VIII priedo nuostatas dėl „Leader“ su Reglamento (EB) Nr. 1698/2005 naujomis nuostatomis.

               (7)

               Reglamente (EB) Nr. 1698/2005 numatoma teikti paramą naudojimuisi konsultavimo paslaugomis. Tačiau Bulgarijos ir Rumunijos stojimo akte ir minėtame reglamente tos priemonės taikymo sritis skiriasi. Siekiant išvengti dvigubo finansavimo pirmuosius trejus programos metus, Bulgarijai ir Rumunijai reikėtų suteikti galimybę rinktis įgyvendinti arba Stojimo akto VIII priede nustatytas priemones, arba Reglamente (EB) Nr. 1698/2005 numatytas priemones.

               (8)

               Be to, pasiekusios politinį susitarimą dėl Reglamento (EB) Nr. 1698/2005, Taryba ir Komisija bendra deklaracija dėl Bulgarijos ir Rumunijos susitarė iki 2013 m. pratęsti šių dviejų šalių stojimo akto VIII priede numatytos konsultavimo paslaugų priemonės taikymą, jei tokios paslaugos teikiamos ūkininkams, gaunantiems paramą pusiau natūriniam ūkininkavimui. Stojimo aktas turėtų būti iš dalies pakeistas atsižvelgiant į šį susitarimą.

               (9)

               Atsižvelgiant į tai, kad 2005 m. birželio 21 d. Tarybos reglamentu (EB) Nr. 1290/2005 dėl bendros žemės ūkio politikos finansavimo (3) buvo sukurtas vienas Bendrijos paramos kaimo plėtrai fondas, pakeitęs du ankstesnius finansavimo šaltinius, būtina aiškiai nurodyti tiesioginių išmokų priemokoms taikomos 20 % viršutinės ribos, numatytos Bulgarijos ir Rumunijos stojimo akto VIII priedo I skirsnio E poskirsnyje, apskaičiavimo bazę.

               (10)

               Bulgarijos ir Rumunijos stojimo akto VIII priedo I skirsnio E poskirsnyje numatyta Bendrijos parama yra skirta bendrai finansuoti nacionalines tiesiogines išmokas arba pagalbą pagal 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams bei iš dalies pakeičiančio Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (4), 143c straipsnį. Dėl šios priežasties į šią paramą nereikėtų atsižvelgti apskaičiuojant Reglamento (EB) Nr. 1698/2005 17 straipsnyje aprašytą tikslų pusiausvyrą.

               (11)

               Reglamente (EB) Nr. 1698/2005 ekonominis perspektyvumas nebėra reikalavimų su parama investicijoms susijusiai priemonei gauti atitikimo kriterijus. Todėl reikėtų išbraukti Stojimo akto VIII priede Bulgarijai ir Rumunijai numatytą leidžiančią nukrypti nuostatą šioje srityje.

               (12)

               Reglamentu (EB) Nr. 1290/2005 nustatomos naujos su kaimo plėtra susijusių išlaidų finansavimo taisyklės. Kadangi tos taisyklės remiasi tais pačiais principais, kurie išdėstyti 1999 m. birželio 21 d. Tarybos reglamento (EB) Nr. 1260/1999, nustatančio bendrąsias nuostatas dėl struktūrinių fondų (5), 31 ir 32 straipsniuose, į kuriuos daroma nuoroda Bulgarijos ir Rumunijos stojimo akte, nebėra būtinos Stojimo akto VIII priede pateiktos specialios finansinės nuostatos. Be to, reikėtų pakeisti to priedo nuostatas dėl Bendrijos finansinio įnašo agrarinės aplinkosaugos ir gyvūnų gerovės priemonių srityje, nes pagal Reglamento (EB) Nr. 1698/2005 70 straipsnį bendro finansavimo lygiai nustatomi nebe priemonės, bet krypties lygiu,

         NUSPRENDĖ:
   1 straipsnis
   Bulgarijos ir Rumunijos stojimo akto VIII priedas iš dalies keičiamas taip:

               1.

               I skirsnis iš dalies keičiamas taip:

                           a)

                           A ir B poskirsniai išbraukiami;

                           b)

                           C poskirsnis pakeičiamas taip:

                                       „C.

                                       „Leader+“ pobūdžio priemonės
                                       Be Reglamento (EB) Nr. 1698/2005 63 straipsnio c punkte numatytų priemonių, parama gali būti teikiama tokioms priemonėms:

                                                   a)

                                                   vietos plėtros interesams atstovaujančių bendrijų kūrimui;

                                                   b)

                                                   integruotų plėtros strategijų rengimui;

                                                   c)

                                                   mokslinių tyrimų finansavimui ir paraiškų paramai gauti rengimui.“

                                 ;

                           c)

                           D poskirsnis pakeičiamas taip:

                                       „D.

                                       Ūkių konsultavimo ir žemės ūkio populiarinimo paslaugos

                                                   1)

                                                   Teikiama parama ūkių konsultavimo ir žemės ūkio populiarinimo paslaugoms teikti.
                                                   2007–2009 m. laikotarpiu ta parama negali būti įtraukta į kaimo plėtros programą, jeigu numatoma teikti paramą pagal Reglamento (EB) Nr. 1698/2005 24 straipsnį.

                                                   2)

                                                   2010–2013 m. laikotarpiu ši parama teikiama tik paslaugų teikimui paramą pusiau natūriniam ūkininkavimui gaunantiems ūkininkams, kaip nurodyta Reglamento (EB) Nr. 1698/2005 20 straipsnio d punkto i papunktyje.
                                                   1 punkte nurodytos konsultavimo paslaugos ūkininkams apima bent:

                                                               a)

                                                               teisės aktų nustatytus valdymo ir geros žemės ūkio bei aplinkosaugos praktikos reikalavimus, numatytus Reglamento (EB) Nr. 1782/2003 4 ir 5 straipsniuose bei jo III ir IV prieduose;

                                                               b)

                                                               darbo saugos standartus, grindžiamus Bendrijos teisės aktais.“

                                 ;

                           d)

                           E poskirsnis iš dalies keičiamas taip:

                                       i)

                                       3 punkte pirmas sakinys pakeičiamas taip:
                                       „Bendrijos įnašas į paramą, pagal šį poskirsnį teikiamą Bulgarijai ir Rumunijai atitinkamai 2007, 2008 ir 2009 m., neviršija 20 % atitinkamos metinės dotacijos, gautos iš EŽŪGOF Garantijų skyriaus, kaip nurodyta šio Stojimo akto 34 straipsnio 2 dalyje.“;

                                       ii)

                                       pridedamas šis punktas:

                                                   „5)

                                                   Į šiai priemonei skirtą Bendrijos finansinį įnašą neatsižvelgiama apskaičiuojant Reglamento (EB) Nr. 1698/2005 17 straipsnyje aprašytą tikslų pusiausvyrą.“

                                             ;

                           e)

                           F ir G poskirsniai išbraukiami.

               2.

               II skirsnio 1 punktas išbraukiamas.

               3.

               IV skirsnis pakeičiamas taip:
               „Nukrypstant nuo Reglamento (EB) Nr. 1698/2005 70 straipsnio 3 dalies a punkto, Bendrijos finansinis įnašas 1 bei 3 krypties ir techninės pagalbos atveju gali sudaryti 80 %.
               Nukrypstant nuo Reglamento (EB) Nr. 1698/2005 70 straipsnio 3 dalies b punkto, Bendrijos finansinis įnašas 2 krypties atveju gali sudaryti 82 %.“

         2 straipsnis
   Šis sprendimas parengtas airių, anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių, bulgarų ir rumunų kalbomis; visi dvidešimt trys tekstai yra autentiški.
   3 straipsnis
   Šis sprendimas įsigalioja 2007 m. sausio 1 d., atsižvelgiant į Bulgarijos ir Rumunijos stojimo sutarties įsigaliojimą.

      Priimta Liuksemburge, 2006 m. birželio 19 d.

            Tarybos vardu

            Pirmininkas

         J. PRÖLL

      (1)  Dar nepaskelbta Oficialiajame leidinyje.

      (2)  OL L 277, 2005 10 21, p. 1. Reglamentas su pakeitimais, padarytais Reglamentu (EB) Nr. 1463/2006 (žr. šio Oficialiojo leidinio 1 p.).

      (3)  OL L 209, 2005 8 11, p. 1. Reglamentas su pakeitimais, padarytais Reglamentu (EB) Nr. 320/2006 (OL L 58, 2006 2 28, p. 42).

      (4)  OL L 270, 2003 10 21, p. 1. Reglamentas su paskutiniais pakeitimais, padarytais Reglamentu (EB) Nr. 953/2006 (OL L 175, 2006 6 29, p. 1).

      (5)  OL L 161, 1999 6 26, p. 1. Reglamentas su paskutiniais pakeitimais, padarytais Reglamentu (EB) Nr. 173/2005 (OL L 29, 2005 2 2, p. 3).


title: 2017 m. birželio 23 d. Komisijos sprendimas (ES) 2017/1214 dėl ES ekologinio ženklo suteikimo rankomis plaunamų indų plovikliams kriterijų nustatymo (pranešta dokumentu Nr. C(2017) 4227) (Tekstas svarbus EEE. )

text:
12.7.2017

                  LT

                  Europos Sąjungos oficialusis leidinys

                  L 180/1

            KOMISIJOS SPRENDIMAS (ES) 2017/1214
      2017 m. birželio 23 d.
      dėl ES ekologinio ženklo suteikimo rankomis plaunamų indų plovikliams kriterijų nustatymo

            (pranešta dokumentu Nr. C(2017) 4227)

      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
      pasikonsultavusi su Europos Sąjungos ekologinio ženklinimo valdyba,
      kadangi:

                  (1)

                  pagal Reglamentą (EB) Nr. 66/2010 ES ekologinis ženklas gali būti suteikiamas tokiems produktams, kurie per visą gyvavimo ciklą daro mažesnį poveikį aplinkai;

                  (2)

                  Reglamente (EB) Nr. 66/2010 numatyta, kad kiekvienai gaminių grupei turi būti nustatyti konkretūs ES ekologinio ženklo suteikimo kriterijai;

                  (3)

                  Komisijos sprendimu 2011/382/ES (2) nustatyti rankomis plaunamų indų plovikliams taikomi ekologiniai kriterijai ir susiję vertinimo bei patikros reikalavimai, kurie galioja iki 2016 m. gruodžio 31 d.;

                  (4)

                  siekiant atsižvelgti į naujausius rinkos pokyčius ir laikotarpio naujoves, manoma esant tikslinga minėtai produktų grupei nustatyti persvarstytų ekologinių kriterijų rinkinį;

                  (5)

                  atsižvelgiant į minėtos produktų grupės inovacijų ciklą, persvarstyti kriterijai ir susiję vertinimo bei patikros reikalavimai turėtų galioti šešerius metus nuo pranešimo apie šį sprendimą dienos. Kriterijais siekiama populiarinti produktus, kurie daro mažesnį poveikį vandens ekosistemoms, kuriuose yra mažiau pavojingųjų medžiagų, kurie yra veiksmingi ir kuriuos gaminant kuo labiau mažinamas atliekų susidarymas, mažinant pakuočių kiekį;

                  (6)

                  siekiant teisinio tikrumo, Sprendimas 2011/382/ES turėtų būti panaikintas;

                  (7)

                  gamintojams, kurių produktams remiantis Sprendime 2011/382/ES nurodytais kriterijais suteiktas rankomis plaunamų indų ploviklių ekologinis ženklas, reikėtų nustatyti pereinamąjį laikotarpį ir taip jiems suteikti pakankamai laiko pritaikyti savo produktus, kad šie atitiktų persvarstytus kriterijus ir reikalavimus;

                  (8)

                  šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,

            PRIĖMĖ ŠĮ SPRENDIMĄ:
      1 straipsnis
      Produktų grupė „rankomis plaunamų indų plovikliai“ apima visus ploviklius, kuriems taikomas Europos Parlamento ir Tarybos reglamentas (EB) Nr. 648/2004 dėl ploviklių (3) ir kurie parduodami bei yra skirti rankomis plauti tokius daiktus kaip stikliniai ir kitokie indai ir virtuvės reikmenys, įskaitant stalo įrankius, puodus, keptuves ir kepimo formas.
      Produktų grupę sudaro buitiniam ir profesiniam naudojimui skirti produktai. Produktai turi būti cheminių medžiagų mišiniai ir į juos gamintojas neturi būti specialiai įdėjęs mikroorganizmų.
      2 straipsnis
      Šiame sprendime vartojamų terminų apibrėžtys:
      1)   sudedamosios medžiagos– galutinio produkto sudėtyje esančios medžiagos, kurių pridėta specialiai, šalutiniai produktai ir priemaišos iš žaliavų (įskaitant vandenyje tirpią plėvelę, jei tokia naudojama);
      2)   pirminė pakuotė–

                  a)

                  vienkartinių suvyniotų dozių, kurių danga prieš naudojimą nuimama, atveju – atskiros dozės danga ir pakuotė, kuri laikoma mažiausiu prekiniu vienetu, prekybos vietoje pateikiamu galutiniam naudotojui ar vartotojui, įskaitant ir etiketę, jei yra;

                  b)

                  visų kitų produktų atveju – pakuotė, kuri laikoma mažiausiu prekiniu vienetu, prekybos vietoje pateikiamu galutiniam naudotojui ar vartotojui, įskaitant ir etiketę, jei yra;

            3)   mikroplastikas– mažesnės nei 5 mm netirpaus makromolekulinio plastiko dalelės, gaunamos vienu iš šių būdų:

                  a)

                  monomerų ir kitų pradinių medžiagų polimerizacijos būdu, pavyzdžiui, poliadicijos, polikondensacijos ar panašiu būdu;

                  b)

                  cheminiu būdu keičiant natūralias ar sintetines makromolekules;

                  c)

                  mikrobinės fermentacijos būdu;

            4)   nanomedžiaga– gamtinė, šalutinė arba dirbtinė medžiaga, kurioje yra nesusietųjų dalelių, dalelių agregatų arba aglomeratų ir kurios dalelių dydžio skirstinyje yra 50 % arba daugiau dalelių, kurių vienas arba keli išorės matmenys yra 1–100 nm (4).
      3 straipsnis
      Kad rankomis plaunamų indų plovikliui pagal Reglamentą (EB) Nr. 66/2010 būtų suteiktas ES ekologinis ženklas, jis turi būti priskiriamas šio sprendimo 1 straipsnyje apibrėžtai produktų grupei „rankomis plaunamų indų plovikliai“ ir atitikti priede nustatytus kriterijus ir su jais susijusius vertinimo bei patikros reikalavimus.
      4 straipsnis
      Produktų grupei „rankomis plaunamų indų plovikliai“ taikomi kriterijai ir su jais susiję vertinimo bei patikros reikalavimai galioja šešerius metus nuo paskelbimo apie šį sprendimą dienos.
      5 straipsnis
      Administravimo tikslais produktų grupei „rankomis plaunamų indų plovikliai“ priskiriamas kodas 019.
      6 straipsnis
      Sprendimas 2011/382/ES panaikinamas.
      7 straipsnis
      1.   Nukrypstant nuo 6 straipsnio nuostatų, paraiškos dėl ES ekologinio ženklo suteikimo produktams, priskiriamiems prie produktų grupės „rankomis plaunamų indų plovikliai“, pateiktos iki pranešimo apie šį sprendimą dienos, vertinamos pagal Sprendime 2011/382/ES nustatytus reikalavimus.
      2.   Per du mėnesius nuo paskelbimo apie šį sprendimą dienos pateiktos paraiškos suteikti ES ekologinį ženklą gaminiams, priskiriamiems prie produktų grupės „rankomis plaunamų indų plovikliai“, gali būti parengtos pagal Sprendime 2011/382/ES arba šiame sprendime nustatytus kriterijus. Tos paraiškos vertinamos pagal kriterijus, kuriais remiantis jos parengtos.
      3.   Pagal Sprendime 2011/382/ES nustatytus kriterijus suteiktos ES ekologinio ženklo licencijos gali būti naudojamos 12 mėnesių nuo pranešimo apie šį sprendimą dienos.
      8 straipsnis
      Šis sprendimas skirtas valstybėms narėms.

         Priimta Briuselyje 2017 m. birželio 23 d.

               Komisijos vardu

            Karmenu VELLA

               Komisijos narys

         (1)  OL L 27, 2010 1 30, p. 1.

         (2)  2011 m. birželio 24 d. Komisijos sprendimas 2011/382/ES dėl ekologinių kriterijų, kuriais remiantis rankomis plaunamų indų plovikliams suteikiamas ES ekologinis ženklas, nustatymo (OL L 169, 2011 6 29, p. 40).

         (3)  2004 m. kovo 31 d. Europos Parlamento ir Tarybos reglamentas (EB) Nr. 648/2004 dėl ploviklių (OL L 104, 2004 4 8, p. 1).

         (4)  2011 m. spalio 18 d. Komisijos rekomendacija 2011/696/ES dėl nanomedžiagos apibrėžties (OL L 275, 2011 10 20, p. 38).

         PRIEDAS

            BENDROSIOS NUOSTATOS

            ES EKOLOGINIO ŽENKLO SUTEIKIMO KRITERIJAI

            ES ekologinio ženklo suteikimo rankomis plaunamų indų plovikliams kriterijai

         KRITERIJAI

                     1.

                     Toksiškumas vandens organizmams

                     2.

                     Biologinis skaidumas

                     3.

                     Alyvpalmių aliejaus, alyvpalmių sėklų aliejaus ir jų darinių gavimas iš tvarių šaltinių

                     4.

                     Draudžiamos ir ribojamos cheminės medžiagos

                     5.

                     Pakuotė

                     6.

                     Tinkamumas naudoti

                     7.

                     Informacija naudotojams

                     8.

                     ES ekologinio ženklo etiketėje pateikiama informacija

               VERTINIMAS IR PATIKRA
         a)   Reikalavimai

         Kiekvieno kriterijaus apraše nurodyti konkretūs vertinimo ir patikros reikalavimai.
         Jeigu reikalaujama, kad pareiškėjas kompetentingoms įstaigoms pateiktų deklaracijas, dokumentus, tyrimų rezultatus, bandymų ataskaitas ar kitus atitikties kriterijams įrodymus, juos gali pateikti pareiškėjas ir (arba) jo tiekėjas (-ai).
         Kompetentingos įstaigos pirmiausia pripažįsta patvirtinimus, kuriuos išdavė įstaigos, akredituotos pagal atitinkamą darnųjį bandymų ir kalibravimo laboratorijų standartą, ir patikras, kurias atliko įstaigos, akredituotos pagal atitinkamą darnųjį gaminių, procesų ir paslaugų sertifikavimo standartą. Įstaigos akredituojamos laikantis Europos Parlamento ir Tarybos reglamento (EB) Nr. 765/2008 (1) nuostatų.
         Prireikus galima taikyti kitus bandymų metodus nei nurodytieji kiekvienam kriterijui, jei paraišką vertinanti kompetentinga įstaiga patvirtina jų lygiavertiškumą.
         Prireikus kompetentingos įstaigos gali reikalauti patvirtinamųjų dokumentų, atlikti nepriklausomas patikras ar apsilankyti vietoje.
         Būtina sąlyga – produktas turi atitikti visus taikytinus šalies (-ių), kurioje (-se) gaminį ketinama pateikti rinkai, teisinius reikalavimus. Pareiškėjas turi pateikti deklaraciją, kad produktas šį reikalavimą atitinka.
         Į ploviklių ingredientų duomenų bazės sąrašą (PIDB sąrašą), kuris pateikiamas ES ekologinio ženklo interneto svetainėje, įtrauktos dažniausiai į ploviklių ir kosmetikos gaminių sudėtį įeinančios medžiagos. Juo turi būti naudojamasi imant duomenis ribiniam skiedimo tūriui (RST) apskaičiuoti ir sudedamųjų medžiagų biologiniam skaidumui įvertinti. Jei cheminės medžiagos PIDB sąraše nėra, pateikiami nurodymai, kaip apskaičiuoti ar ekstrapoliuoti atitinkamus duomenis.
         Kompetentingai įstaigai pateikiamas visų sudedamųjų medžiagų sąrašas, nurodant jų prekinius pavadinimus, cheminių medžiagų pavadinimus, CAS Nr., PIDB Nr., kiek jų įdėta, kokia jų funkcija ir pavidalas galutiniame produkte (įskaitant vandenyje tirpią plėvelę, jei tokia naudojama).
         Konservantai, dažikliai ir kvapiosios medžiagos nurodomi neatsižvelgiant į jų koncentraciją. Kitos sudedamosios medžiagos nurodomos, jei jų masinė dalis yra 0,010 % arba didesnė.
         Visos nanomedžiagų pavidalo sudedamosios medžiagos aiškiai nurodomos sąraše, skliausteliuose prie jų įrašant „nano-“.
         Pateikiami kiekvienos sudedamosios medžiagos saugos duomenų lapai (SDL) pagal Europos Parlamento ir Tarybos reglamento (EB) Nr. 1907/2006 (2) reikalavimus. Jei kokia nors medžiaga yra mišinio dalis ir jos atskirų SDL pateikti negalima, pareiškėjas pateikia mišinio SDL.
         b)   Matavimo ribos

         Ekologinius kriterijus turi atitikti visos sudedamosios medžiagos, kaip nurodyta 1 lentelėje.

            1 lentelė

            Rankomis plaunamų indų ploviklių sudedamosioms medžiagoms taikomi ribiniai kiekiai pagal kriterijų (masinė dalis %)

                     Kriterijaus pavadinimas

                     Paviršinio aktyvumo medžiagos

                     Konservantai

                     Dažikliai

                     Kvapiosios medžiagos

                     Kita (pvz., fermentai)

                     Toksiškumas vandens organizmams

                     ≥ 0,010

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     ≥ 0,010

                     Biologinis skaidumas

                     Paviršinio aktyvumo medžiagos

                     ≥ 0,010

                     Netaik.

                     Netaik.

                     Netaik.

                     Netaik.

                     Organinės medžiagos

                     ≥ 0,010

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     ≥ 0,010

                     Alyvpalmių aliejaus gavimas iš tvarių šaltinių

                     ≥ 0,010

                     Netaik.

                     Netaik.

                     Netaik.

                     ≥ 0,010

                     Draudžiamos ar ribojamos cheminės medžiagos

                     Nurodytos draudžiamos ir ribojamos ch. medž.

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Pavojingosios medž.

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Kvapiosios medžiagos

                     Netaik.

                     Netaik.

                     Netaik.

                     Riba nenustatyta (*1)

                     Netaik.

                     Konservantai

                     Netaik.

                     Riba nenustatyta (*1)

                     Netaik.

                     Netaik.

                     Netaik.

                     Dažikliai

                     Netaik.

                     Netaik.

                     Riba nenustatyta (*1)

                     Netaik.

                     Netaik.

                     Fermentai

                     Netaik.

                     Netaik.

                     Netaik.

                     Netaik.

                     Riba nenustatyta (*1)

               STANDARTINĖ DOZĖ
         Toliau nurodyta dozė laikytina standartine doze, naudotina skaičiavimams, kuriais siekiama pagrįsti atitiktį ES ekologinio ženklo kriterijams, ir plaunamosios gebos bandymams.
         Didžiausia gamintojo rekomenduojama dozė, kurios reikia norint paruošti 1 litrą įprastai nešvariems indams plauti skirto vandens (nurodoma g/l plovimo vandens arba ml/l plovimo vandens).

            Vertinimas ir patikra. Pareiškėjas pateikia produkto etiketę arba naudojimo instrukciją, kurioje pateikiami dozavimo nurodymai.

            1 kriterijus. Toksiškumas vandens organizmams

         Produkto ribinis skiedimo tūris (RSTlėtinis) neviršija toliau nurodytų standartinės dozės ribų.

                     Produkto tipas

                     Ribinis RST
                     (l/l plovimo vandens)

                     Rankomis plaunamų indų plovikliai

                     2 500

            Vertinimas ir patikra. Pareiškėjas pateikia produkto RSTlėtinis apskaičiavimą. RSTlėtinis vertės skaičiuoklė pateikiama ES ekologinio ženklo interneto svetainėje.
         Naudojant šią lygtį apskaičiuojamas visų produktą sudarančių medžiagų (i) RSTlėtinis:

         čia:

                     dozė (i)

                     :

                     cheminės medžiagos (i) masė (g) standartinėje dozėje;

                     SK(i)

                     :

                     cheminės medžiagos (i) skaidumo koeficientas;

                     TKlėtinis(i)

                     :

                     cheminės medžiagos (i) lėtinio toksiškumo koeficientas;

               SK(i) ir TKlėtinis(i) vertės turi būti tokios, kaip nurodyta naujausioje PIDB sąrašo A dalies versijoje. Jei sudedamoji medžiaga į A dalį neįtraukta, pareiškėjas vertę apskaičiuoja pagal to sąrašo B dalyje nurodytą metodą ir prideda susijusius dokumentus.

            2 kriterijus. Biologinis skaidumas

         a)   Paviršinio aktyvumo medžiagų biologinis skaidumas

         Visos paviršinio aktyvumo medžiagos turi būti lengvai biologiškai skaidžios (aerobinėmis sąlygomis).
         Visos paviršinio aktyvumo medžiagos, priskiriamos prie pavojingų vandens aplinkai: ūmaus pavojaus 1 kategorijai (H400) arba lėtinio pavojaus 3 kategorijai (H412), pagal Europos Parlamento ir Tarybos reglamentą (EB) Nr. 1272/2008 (3) turi būti biologiškai skaidžios ir anaerobinėmis sąlygomis.
         b)   Organinių junginių biologinis skaidumas

         Produkte esančių organinių medžiagų, kurios yra biologiškai neskaidžios aerobinėmis sąlygomis (nėra lengvai biologiškai skaidžios) (aNBO) arba biologiškai neskaidžios anaerobinėmis sąlygomis (anNBO), kiekis neturi viršyti šių standartinės dozės ribų:

                     Produkto tipas

                     aNBO
                     (g/l plovimo vandens)

                     anNBO
                     (g/l plovimo vandens)

                     Rankomis plaunamų indų plovikliai

                     0,03

                     0,08

            Vertinimas ir patikra. Pareiškėjas pateikia dokumentus, kuriais įrodomas paviršinio aktyvumo medžiagų skaidumas, taip pat apskaičiuotus produkto aNBO ir anNBO. aNBO ir anNBO verčių skaičiuoklė pateikiama ES ekologinio ženklo interneto svetainėje.
         Paviršinio aktyvumo medžiagų skaidumo vertės ir aNBO bei anNBO vertės imamos iš naujausios versijos PIDB sąrašo.
         Jei produkto sudedamųjų cheminių medžiagų PIDB sąrašo A dalyje nėra, pateikiama atitinkama informacija iš literatūros ar kitų šaltinių arba atitinkamų bandymų rezultatai, rodantys, kad jos yra biologiškai skaidžios aerobinėmis ir anaerobinėmis sąlygomis, kaip apibūdinta to sąrašo B dalyje.
         Jei pirmiau nurodytų skaidumą įrodančių dokumentų nėra, sudedamajai medžiagai, išskyrus paviršinio aktyvumo medžiagas, anaerobinio skaidumo reikalavimas gali būti netaikomas, jei ji atitinka kurią nors iš toliau nurodytų sąlygų:

                     1)

                     ji yra lengvai skaidi ir lėtai adsorbuojasi (A < 25 %);

                     2)

                     ji yra lengvai skaidi ir sparčiai desorbuojasi (D > 75 %);

                     3)

                     ji yra lengvai skaidi ir biologiškai nesikaupia (4).

               Adsorbcijos ir (arba) desorbcijos bandymai atliekami pagal EBPO rekomendaciją Nr. 106.

            3 kriterijus. Alyvpalmių aliejaus, alyvpalmių sėklų aliejaus ir jų darinių gavimas iš tvarių šaltinių

         Iš alyvpalmių aliejaus arba alyvpalmių sėklų aliejaus gautuose produktuose naudojamos sudedamosios medžiagos turi būti iš plantacijų, kurios atitinka tvarios produkcijos sertifikavimo schemoje, kurios pagrindas plataus spektro suinteresuotąsias šalis, įskaitant NVO, pramonės atstovus ir Vyriausybes, vienijančios organizacijos ir kurioje vertinamas poveikis aplinkai, įskaitant poveikį dirvožemiui, biologinei įvairovei, organinės anglies sankaupoms ir gamtos išteklių išsaugojimui, nustatytus reikalavimus.

            Vertinimas ir patikra. Pareiškėjas pateikia trečiųjų šalių išduotus sertifikatus ir kilmės patvirtinimo sertifikatus, kuriais įrodoma, kad visų sudedamųjų medžiagų gamybai naudotas alyvpalmių aliejus ir alyvpalmių sėklų aliejus gautas iš tvariai tvarkomų plantacijų.
         Pripažįstami sertifikatai – RSPO (angl. Roundtable on Sustainable Palm Oil – apskritojo stalo diskusijos dėl tvaraus alyvpalmių aliejaus) (taikant tapatybės užtikrinimo, atskyrimo ir masės balanso principus) ar kitos lygiavertės arba griežtesnės tvarios gamybos schemos.
         Alyvpalmių aliejaus ir alyvpalmių sėklų aliejaus cheminių darinių tvarumas gali būti įrodomas naudojantis prekybos sertifikatais sistemomis, pvz., „GreenPalm“ arba lygiaverčiais sertifikatais, pateikiant per vėliausią prekybos metų laikotarpį metinėse pažangos ataskaitose (ACOP) deklaruotus įsigytų ir išpirktų sertifikatų „GreenPalm“ kiekius.

            4 kriterijus. Draudžiamos ir ribojamos cheminės medžiagos

         a)   Konkrečios draudžiamos ir ribojamos medžiagos

         i)   Draudžiamos cheminės medžiagos

         Toliau išvardytų medžiagų produkto sudėtyje būti negali, neatsižvelgiant į jų koncentraciją:

                     —

                     alkilfenoletoksilatų (APEO) ir kitų alkilfenolio darinių,

                     —

                     atranolio,

                     —

                     chloratranolio,

                     —

                     dietilentriaminpentaacto rūgšties (DTPA),

                     —

                     etilendiaminotetraacto rūgšties ir jos druskų,

                     —

                     formaldehido ir jį išskiriančių medžiagų (pvz., 2-brom-2-nitropropan-1,3-diolio, 5-brom-5-nitro-1,3-dioksano, natrio hidroksilmetilglicinato, diazolidinilkarbamido), išskyrus iš polialkoksigrupių reakcijų gautose paviršinio aktyvumo medžiagose esančias formaldehido priemaišas, kurių masinė dalis sudedamojoje medžiagoje nesiekia 0,010 %,

                     —

                     kvapiųjų medžiagų (taikoma tik profesionaliam naudojimui skirtiems produktams),

                     —

                     gliutaraldehido,

                     —

                     hidroksiizoheksil-3-cikloheksenkarboksaldehido (HICC),

                     —

                     mikroplastiko,

                     —

                     nanosidabro,

                     —

                     nitromuskusų ir policiklinių muskusų,

                     —

                     fosfatų,

                     —

                     perfluorintų alkilatų,

                     —

                     ketvirtinių amonio druskų, kurios nėra lengvai biologiškai skaidžios,

                     —

                     reaktyviųjų chloro junginių,

                     —

                     rodamino B,

                     —

                     triklozano,

                     —

                     3-jod-2-propinilbutilkarbamato.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad išvardytų cheminių medžiagų, neatsižvelgiant į jų koncentraciją, produkto sudėtyje nėra.
         ii)   Ribojamos cheminės medžiagos

         Toliau išvardytų medžiagų koncentracija produkto sudėtyje turi būti ne didesnė nei nurodyta toliau:

                     —

                     2-metil-2H-izotiazol-3-ono – 0,0050 % masės (jei taikymo metu Europos Parlamento ir Tarybos reglamento (EB) Nr. 1223/2009 (5) V priede („Konservantų, leidžiamų naudoti kosmetikos gaminiuose, sąrašas“) nustatyta 2-metil-2H-izotiazol-3-ono vertė yra mažesnė, taikoma ta mažesnė vertė),

                     —

                     1,2-benzizotiazol-3(2H)-ono – 0,0050 % masės,

                     —

                     5-chlor-2-metil-4-izotiazolin-3-ono/2-metil-4-izotiazolin-3-ono – 0,0015 % masės.

               Bendrasis fosforo (P) kiekis (apskaičiuojamas kaip elementinio P kiekis) turi neviršyti 0,08 g/l plovimo vandens.
         Kiekvienos kvapiosios medžiagos, kuriai taikomas Reglamento (EB) Nr. 648/2004 deklaravimo reikalavimas, masinė dalis turi nebūti ≥ 0,010 %.

            Vertinimas ir patikra. Pareiškėjas pateikia šiuos dokumentus:

                     a)

                     jei naudojami izotiazolinonai – pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad naudotų izotiazolinonų kiekis atitinka nustatytas ribas arba yra mažesnis;

                     b)

                     pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad bendrasis elementinio P kiekis atitinka nustatytas ribas arba yra mažesnis. Deklaracija pateikiama kartu su bendrojo P kiekio produkte skaičiavimų duomenimis;

                     c)

                     pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad kvapiųjų medžiagų, kurioms taikomas Reglamento (EB) Nr. 648/2004 deklaravimo reikalavimas, kiekiai neviršija nustatytų ribų. Profesionaliam naudojimui skirto produkto atveju pateikiama pasirašyta deklaracija, kad jame nėra kvapiųjų medžiagų.

               b)   Pavojingos medžiagos

         i)   Galutinis produktas

         Galutinis produktas turi nebūti pagal Reglamento (EB) Nr. 1272/2008 I priedą ir 2 lentelėje pateiktą sąrašą klasifikuojamas ir ženklinamas kaip ūmiai toksiškas, specifiškai toksiškas konkrečiam organui, jautrinantis kvėpavimo takus ar odą, kancerogeninis, mutageninis ar toksiškai veikiantis reprodukciją arba pavojingas vandens aplinkai.
         ii)   Sudedamosios medžiagos

         Sudedamųjų medžiagų, kurios atitinka klasifikavimo kaip ūmiai toksiškos, specifiškai toksiškos konkrečiam organui, jautrinančios kvėpavimo takus ar odą, kancerogeninės, mutageninės ar toksiškai veikiančios reprodukciją arba pavojingos vandens aplinkai kriterijus pagal Reglamento (EB) Nr. 1272/2008 I priedą ir pagal 2 lentelėje pateiktą sąrašą, masinė dalis galutiniame produkte negali siekti 0,010 %.
         Jei pagal Reglamento (EB) Nr. 1272/2008 10 straipsnį nustatytos bendrosios arba konkrečios ribos yra griežtesnės, taikomos jos.

            2 lentelė

            Pavojingumo klasės ir jų kategorijos, kurioms taikomi apribojimai

                     Ūminis toksiškumas

                     1 ir 2 kategorijos

                     3 kategorija

                     H300 Mirtina prarijus

                     H301 Toksiška prarijus

                     H310 Mirtina susilietus su oda

                     H311 Toksiška susilietus su oda

                     H330 Mirtina įkvėpus

                     H331 Toksiška įkvėpus

                     H304 Prarijus ir patekus į kvėpavimo takus, gali sukelti mirtį

                     EUH070 Toksiška patekus į akis

                     Specifinis toksiškumas konkrečiam organui

                     1 kategorija

                     2 kategorija

                     H370 Kenkia organams

                     H371 Gali pakenkti organams

                     H372 Kenkia organams, jeigu medžiaga veikia ilgai arba kartotinai

                     H373 Gali pakenkti organams, jeigu medžiaga veikia ilgai arba kartotinai

                     Kvėpavimo takų ir odos jautrinimas

                     1A/1 kategorija

                     1B kategorija

                     H317 Gali sukelti alerginę odos reakciją

                     H317 Gali sukelti alerginę odos reakciją

                     H334 Įkvėpus gali sukelti alerginę reakciją, astmos simptomus arba apsunkinti kvėpavimą

                     H334 Įkvėpus gali sukelti alerginę reakciją, astmos simptomus arba apsunkinti kvėpavimą

                     Kancerogeniškumas, mutageniškumas arba toksiškumas reprodukcijai

                     1A ir 1B kategorijos

                     2 kategorija

                     H340 Gali sukelti genetinius defektus

                     H341 Įtariama, kad gali sukelti genetinius defektus

                     H350 Gali sukelti vėžį

                     H351 Įtariama, kad sukelia vėžį

                     H350i Gali sukelti vėžį įkvėpus

                     H360F Gali pakenkti vaisingumui

                     H361f Įtariama, kad kenkia vaisingumui

                     H360D Gali pakenkti negimusiam vaikui

                     H361d Įtariama, kad kenkia negimusiam vaikui

                     H360FD Gali pakenkti vaisingumui. Gali pakenkti negimusiam vaikui

                     H361fd Įtariama, kad kenkia vaisingumui. Įtariama, kad kenkia negimusiam vaikui

                     H360Fd Gali pakenkti vaisingumui. Įtariama, kad kenkia negimusiam vaikui

                     H362 Gali pakenkti žindomam vaikui

                     H360Df Gali pakenkti negimusiam vaikui. Įtariama, kad kenkia vaisingumui

                     Pavojingumas vandens aplinkai

                     1 ir 2 kategorijos

                     3 ir 4 kategorijos

                     H400 Labai toksiška vandens organizmams

                     H412 Kenksminga vandens organizmams, sukelia ilgalaikius pakitimus

                     H410 Labai toksiška vandens organizmams, sukelia ilgalaikius pakitimus

                     H413 Gali sukelti ilgalaikį kenksmingą poveikį vandens organizmams

                     H411 Toksiška vandens organizmams, sukelia ilgalaikius pakitimus

                     Pavojingumas ozono sluoksniui

                     H420 Pavojinga ozono sluoksniui

               Sudedamosioms medžiagoms, kurioms taikomi Reglamento (EB) Nr. 1907/2006 2 straipsnio 7 dalies a ir b punktai, kuriais nustatomi kriterijai, kuriais remiantis to reglamento IV ir V prieduose išvardytoms cheminėms medžiagoms leidžiama netaikyti registracijos, tolesnio naudotojo ir vertinimo reikalavimų, šis kriterijus netaikomas. Kad nustatytų, ar ši išimtis taikoma, pareiškėjas turi patikrinti visas sudedamąsias medžiagas, kurių masinė dalis produkte didesnė kaip 0,010 %.
         Į 3 lentelę įtrauktoms cheminėms medžiagoms ir mišiniams 4 kriterijaus b punkto ii papunktis netaikomas.

            3 lentelė

            Cheminės medžiagos, kurioms taikoma išimtis

                     Cheminė medžiaga

                     Pavojingumo frazė

                     Paviršinio aktyvumo medžiagos

                     H400 Labai toksiška vandens organizmams

                     H412 Kenksminga vandens organizmams, sukelia ilgalaikius pakitimus

                     Subtilizinas

                     H400 Labai toksiška vandens organizmams

                     H411 Toksiška vandens organizmams, sukelia ilgalaikius pakitimus

                     Fermentai (*2)

                     H317 Gali sukelti alerginę odos reakciją

                     H334 Įkvėpus gali sukelti alerginę reakciją, astmos simptomus arba apsunkinti kvėpavimą

                     NTA kaip MGDA ir GLDA priemaiša (*3)

                     H351 Įtariama, kad sukelia vėžį

            Vertinimas ir patikra. Pareiškėjas įrodo, kad galutinis produktas ir visos jo sudedamosios medžiagos, kurių masinė dalis galutiniame produkte yra didesnė nei 0,010 %, atitinka šį kriterijų. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, arba SDL, kuriais patvirtinama, kad nė viena iš šių medžiagų, būdama tokio pavidalo ir tokios fizikinės būsenos, kokios ji yra produkte, neatitinka nė vienos iš 2 lentelėje išvardytų pavojingumo frazių priskyrimo kriterijų.
         Cheminių medžiagų, kurios išvardytos Reglamento (EB) Nr. 1907/2006 IV ir V prieduose ir kurioms pagal to reglamento 2 straipsnio 7 dalies a ir b punktus netaikomi registravimo įpareigojimai, atveju atitikčiai įrodyti pakanka pareiškėjo deklaracijos.
         Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, arba SDL, kuriais patvirtinama, kad produkto sudėtyje yra išimties taikymo sąlygas atitinkančių sudedamųjų medžiagų.
         c)   Labai didelį susirūpinimą keliančios cheminės medžiagos (SVHC)

         Galutiniame produkte turi nebūti jokių sudedamųjų medžiagų, kurios pagal Reglamento (EB) Nr. 1907/2006 59 straipsnio 1 dalyje, kurioje nustatytas labai didelį susirūpinimą keliančių cheminių medžiagų kandidatinis sąrašas, aprašytą procedūrą nustatytos kaip labai didelį susirūpinimą keliančios cheminės medžiagos.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, arba SDL, kuriais patvirtinama, kad produkto sudėtyje nėra jokių į minėtą kandidatinį sąrašą įtrauktų cheminių medžiagų.
         Remiamasi naujausiu paraiškos pateikimo dieną galiojančiu labai didelį susirūpinimą keliančių cheminių medžiagų sąrašu.
         d)   Kvapiosios medžiagos

         Visos į produktą kaip kvapiosios medžiagos dedamos sudedamosios medžiagos turi būti pagamintos ir tvarkomos pagal Tarptautinės kvapiųjų medžiagų gamintojų asociacijos (IFRA) (6) veiklos kodeksą. Gamintojas turi laikytis IFRA rekomenduojamų standartų, susijusių su cheminių medžiagų draudimu, naudojimo ribojimu ir nustatytais grynumo kriterijais.
         Kvapiųjų medžiagų neturi būti profesionalams skirtuose rankomis plaunamų indų plovikliuose.

            Vertinimas ir patikra. Tiekėjas arba kvapiosios medžiagos gamintojas pateikia pasirašytą atitikties deklaraciją.
         e)   Konservantai

                     i)

                     Produkte konservantų gali būti tik jam konservuoti, o jų kiekis – tik toks, kokio reikia šiam tikslui. Tai netaikoma paviršinio aktyvumo medžiagoms, kurios taip pat gali turėti biocidinių savybių.

                     ii)

                     Produkto sudėtyje gali būti konservantų, tačiau tik su sąlyga, kad jie biologiškai nesikaupiantys. Konservantas laikomas biologiškai nesikaupiančiu, jei jo BKV yra < 100 arba log Kow yra < 3,0. Jei žinoma ir BKV, ir log Kow vertė, naudojama didžiausia išmatuota BKV vertė.

                     iii)

                     Ant pakuotės ar kokiais nors kitais informavimo būdais draudžiama teigti ar užsiminti, kad produktas turi antimikrobinį arba dezinfekuojamąjį poveikį.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kartu pateikdamas visų pridėtų konservantų SDL ir informaciją apie jų BKV arba log Kow vertes. Taip pat pareiškėjas pateikia pakuotės iliustraciją.
         f)   Dažikliai

         Produkte leidžiama naudoti tik biologiškai nesikaupiančius dažiklius.
         Dažiklis laikomas biologiškai nesikaupiančiu, jei jo BKV yra < 100 arba log Kow yra < 3,0. Jei žinoma ir BKV, ir log Kow vertė, naudojama didžiausia išmatuota BKV vertė. Jei naudojami dažikliai, kuriuos leista naudoti maisto produktuose, dokumentų apie biologinio kaupimosi potencialą pateikti nebūtina.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kartu pateikdamas visų pridėtų dažiklių SDL ir informaciją apie jų BKV arba log Kow vertes arba dokumentus, kuriais užtikrinama, kad dažiklį leidžiama naudoti maisto produktuose.
         g)   Fermentai

         Galima naudoti tik kapsuliuotus fermentus (kietojo pavidalo) ir skystus arba suspenduotus fermentus.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kartu pateikdamas visų pridėtų fermentų SDL.
         h)   Ėsdinimo savybės

         Galutinis produktas turi nebūti pagal Reglamentą (EB) Nr. 1272/2008 klasifikuojamas kaip ėsdinantis (C) mišinys, apibūdinamas pavojingumo fraze H314 „Smarkiai nudegina odą ir pažeidžia akis“ arba kaip 1A, 1B, 1C kategorijos odą ėsdinantis arba dirginantis mišinys.

            Vertinimas ir patikra. Pareiškėjas kompetentingai įstaigai pateikia tikslias visų produkto sudedamųjų medžiagų, kurios įeina į produkto arba jame esančio mišinio sudėtį ir kurios pagal Reglamentą (EB) Nr. 1272/2008 klasifikuojamos kaip ėsdinančios (C) bei apibūdinamos pavojingumo fraze H314, koncentracijos vertes ir produkto SDL.

            5 kriterijus. Pakavimas

         a)   Pakuotės ir naudmenų masės santykis (WUR)

         Pakuotės ir naudmenų masės santykis (WUR) skaičiuojamas tik pirminei pakuotei ir turi neviršyti toliau nurodytų standartinės dozės verčių.

                     Produkto tipas

                     WUR
                     (g/l plovimo vandens)

                     Rankomis plaunamų indų plovikliai

                     0,6

               Šis reikalavimas netaikomas pirminei pakuotei, kurioje daugiau kaip 80 % sudaro perdirbtos medžiagos.

            Vertinimas ir patikra. Pareiškėjas pateikia apskaičiuotą produkto WUR. Jei produktas parduodamas supakuotas į skirtingas (t. y. skirtingos talpos) pakuotes, pateikiami skaičiavimai pagal kiekvieno dydžio pakuotę, kurioje supakuotam produktui prašoma suteikti ES ekologinį ženklą.
         WUR apskaičiuojamas taip:

            WUR = Σ ((Wi
             + Ui)/(Di * Ri
            ))
         čia:

                     Wi

                     –

                     pirminės pakuotės (i) masė (g);

                     Ui

                     –

                     po vartojimo neperdirbtos pakuotės dalies pirminėje pakuotėje (i) masė (g). Jei pareiškėjas negali dokumentais įrodyti kitaip, Ui = Wi;

                     Di

                     –

                     pirminėje pakuotėje (i) esančių standartinių dozių skaičius;

                     Ri

                     –

                     pakartotinio užpildymo koeficientas. Ri = 1 (pakuotė tam pačiam tikslui pakartotinai nenaudojama) arba Ri = 2 (pareiškėjas gali dokumentais įrodyti, kad pakuotę galima dar kartą panaudoti pagal tą pačią paskirtį).

               Pareiškėjas pateikia pasirašytą atitikties deklaraciją, kuria patvirtina, kokia pakuotės dalis yra perdirbta po vartojimo, kartu pateikdamas susijusius dokumentus. Pakuotė laikoma perdirbta po vartojimo, jei jai pagaminti naudojama žaliava yra surinkta iš pakuotės gamintojų platinimo etapu arba vartojimo etapu.
         b)   Perdirbti pritaikytas dizainas

         Plastikinių pakuočių dizainas turi būti toks, kad būtų lengviau jas veiksmingai perdirbti – vengiama galimų teršalų ir nesuderinamų medžiagų, kurios apsunkina atskyrimą ir perdirbimą arba dėl kurių blogėja perdirbtų medžiagų kokybė. Etiketėse ar užmaunamosiose etiketėse, dangteliuose ir, jeigu naudojama, apsauginėse dangose turi nebūti 4 lentelėje išvardytų cheminių medžiagų ir sudedamųjų dalių nei pavieniui, nei kokių nors jų derinių. Šis reikalavimas netaikomas pumpavimo mechanizmams (įskaitant purškiklių).

            4 lentelė

            Medžiagos ir sudedamosios dalys, kurias draudžiama naudoti pakuočių elementuose

                     Pakuotės elementas

                     Draudžiamos medžiagos ir sudedamosios dalys (*4)

                     Etiketė ar užmaunamoji etiketė

                                 —

                                 PS etiketė ar užmaunamoji etiketė, naudojamos kartu su PET, PP arba HDPE buteliais

                                 —

                                 PVC etiketė ar užmaunamoji etiketė, naudojamos kartu su PET, PP arba HDPE buteliais

                                 —

                                 PETG etiketė ar užmaunamoji etiketė, naudojamos kartu su PET buteliais

                                 —

                                 Visų kitų plastikų, kurių tankis > 1 g/cm3, užmaunamosios etiketės ar etiketės, naudojamos kartu su PET buteliais

                                 —

                                 Visų kitų plastikų, kurių tankis < 1 g/cm3, užmaunamosios etiketės ar etiketės, naudojamos kartu su PP arba HDPE buteliais

                                 —

                                 Metalizuotos arba prie pakuotės prilydytos etiketės ar užmaunamosios etiketės

                     Dangtelis

                                 —

                                 PS dangtelis, naudojamas kartu su PET, HDPE arba PP buteliais

                                 —

                                 PVC dangtelis, naudojamas kartu su PET, PP arba HDPE buteliais

                                 —

                                 PETG dangteliai arba dangtelio medžiaga, kurių tankis > 1 g/cm3, naudojami kartu su PET buteliais

                                 —

                                 Iš metalo, stiklo ar EVA pagaminti dangteliai, kurie sunkiai atsiskiria nuo butelio

                                 —

                                 Iš silikono pagaminti dangteliai. Išimtis taikoma mažesnio nei 1 g/cm3 tankio silikono dangteliams, naudojamiems su PET buteliais, ir didesnio nei 1 g/cm3 tankio silikono dangteliams, naudojamiems su PEHD arba PP buteliais

                                 —

                                 Metalinė folija ar tarpikliai, kurie praėmus produktą lieka prikibę prie butelio ar dangtelio

                     Apsauginės dangos

                     Poliamidas, funkciniai poliolefinai, metalizuotos ir šviesos nepraleidžiančios dangos

            Vertinimas ir patikra. Pareiškėjas pateikia pasirašytą atitikties deklaraciją, kurioje nurodo pakuotės (įskaitant, kiek tinka, talpyklą, etiketę ar užmaunamąją etiketę, klijus, dangtelį ir apsauginę dangą) medžiagų sudėtį, kartu pateikdamas pirminės pakuotės nuotraukas arba brėžinius.

            6 kriterijus. Tinkamumas naudoti

         Vertinant pagal rankomis plaunamų indų ploviklių veiksmingumo bandymo protokolą, kurį galima rasti ES ekologinio ženklo interneto svetainėje (7), esant žemiausiai atitinkamo kietumo vandeniui gamintojo rekomenduojamai temperatūrai ir naudojant mažiausią gamintojo rekomenduojamą dozę produktas turi plauti pakankamai gerai.

            Vertinimas ir patikra. Pareiškėjas pateikia dokumentus, kuriais įrodoma, kad produktas išbandytas protokole nurodytomis sąlygomis ir kad iš gautų rezultatų matyti, jog produkto plovimo veiksmingumas atitinka bent minimalius reikalavimus. Be to, jei tinka, pareiškėjas pateikia dokumentus, kuriais įrodoma atitiktis susijusiuose tyrimų, bandymų ir kalibravimo laboratorijų darniuosiuose standartuose nustatytiems laboratorijoms keliamiems reikalavimams.
         Galima naudoti lygiavertį veiksmingumo bandymo būdą, jei jo lygiavertiškumą įvertina ir patvirtina kompetentinga įstaiga.

            7 kriterijus. Informacija naudotojams

         Prie produkto pridedamos instrukcijos, kaip tinkamai naudoti produktą, kad jo veiksmingumas būtų didžiausias, o atliekų susidarytų kuo mažiau, taip pat kad būtų mažiau teršiamas vanduo ir tausojami ištekliai. Minėtos instrukcijos turi būti įskaitomos arba teikiamos kartu su grafiniu vaizdu arba piktogramomis, jose turi būti toliau nurodyta informacija.
         a)   Dozavimo nurodymai

         Pareiškėjas imasi tinkamų priemonių, kad padėtų vartotojams laikytis rekomenduojamų dozių – pateikia dozavimo nurodymus ir patogią dozavimo sistemą (pvz., dangteliais).
         Dozavimo nurodymuose nurodomos bent dvi dozės skirtingiems nešvarumo lygiams ir, jei taikoma, kaip dozė priklauso nuo vandens kietumo.
         Jei taikoma, nurodoma, koks vandens kietumas vyrauja vietovėje, kurioje ketinama prekiauti produktu, arba kur galima rasti tokią informaciją.
         b)   Informacija apie pakuočių šalinimą

         Pirminėje pakuotėje pateikiama informacija apie pakuočių pakartotinį panaudojimą, antrinį perdirbimą ir tinkamą šalinimą.
         c)   Informacija apie aplinką

         Ant pirminės pakuotės pateikiamas tekstas, kuriuo pažymima, kad, norint suvartoti kuo mažiau energijos ir vandens bei sumažinti vandens taršą, svarbu teisingai dozuoti produktą ir skalbti mažiausioje rekomenduojamoje temperatūroje.

            Vertinimas ir patikra. Pareiškėjas pateikia pasirašytą atitikties deklaraciją, kartu pateikdamas produkto ženklinimo pavyzdį.

            8 kriterijus. ES ekologinio ženklo etiketėje pateikiama informacija

         Logotipas turi būti matomas ir įskaitomas. Ant gaminio turi būti įskaitomai ir aiškiai matomai nurodytas ES ekologinio ženklo registracijos arba licencijos numeris.
         Pareiškėjas gali nuspręsti etiketėje pateikti neprivalomą langelį su tokiu tekstu:

                     —

                     nedidelis poveikis vandens aplinkai,

                     —

                     ribotas pavojingų cheminių medžiagų kiekis,

                     —

                     plovimo veiksmingumas patikrintas.

            Vertinimas ir patikra. Pareiškėjas pateikia pasirašytą atitikties deklaraciją ir produkto etiketės pavyzdį arba ES ekologiniu ženklu pažymėtos pakuotės iliustraciją ir atitikties šiam kriterijui deklaraciją.

            (1)  2008 m. liepos 9 d. Europos Parlamento ir Tarybos reglamentas (EB) Nr. 765/2008, nustatantis su gaminių prekyba susijusius akreditavimo ir rinkos priežiūros reikalavimus ir panaikinantis Reglamentą (EEB) Nr. 339/93 (OL L 218, 2008 8 13, p. 30).

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

            (*1)  „Riba nenustatyta“ reiškia, kad taikoma visoms specialiai įdėtoms cheminėms medžiagoms, šalutiniams produktams ir priemaišoms iš žaliavų, neatsižvelgiant į jų koncentraciją (analitinė aptikimo riba).

            Netaik.– netaikoma.

            (3)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

            (4)  Cheminė medžiaga laikoma biologiškai nesikaupiančia, jei jos biologinio kaupimo veiksnys (BKV) yra < 100 arba log Kow yra < 3,0. Jei žinoma ir BKV, ir log Kow vertė, naudojama didžiausia išmatuota BKV vertė.

            (5)  2009 m. lapkričio 30 d. Europos Parlamento ir Tarybos reglamentas (EB) Nr. 1223/2009 dėl kosmetikos gaminių (OL L 342, 2009 12 22, p. 59).

            (*2)  Įskaitant stabilizatorius ir kitas pagalbines medžiagas preparatuose.

            (*3)  Kai koncentracija žaliavinėse medžiagose mažesnė kaip 0,2 %, jei bendra koncentracija galutiniame produkte mažesnė kaip 0,10 %.

            (6)  Paskelbti IFRA interneto svetainėje http://www.ifraorg.org.

            (*4)  EVA – etileno vinilacetatas, HDPE – didelio tankio polietilenas, PET – polietileno tereftalatas, PETG – glikoliu modifikuotas polietileno tereftalatas, PP – polipropilenas, PS – polistirenas, PVC – polivinilchloridas.

            (7)  Adresas http://ec.europa.eu/environment/ecolabel/documents/performance_test.pdf


title: 2005/416/EB: 2005 m. gegužės 19 d. Komisijos sprendimas, priimantis Bendrijos sprendimus dėl tam tikrų cheminių medžiagų importo pagal Europos Parlamento ir Tarybos reglamentą (EB) Nr. 304/2003 ir iš dalies keičiantis Sprendimus 2000/657/EB, 2001/852/EB ir 2003/508/EB   (Tekstas svarbus EEE)

text:
10.6.2005

               LT

               Europos Sąjungos oficialusis leidinys

               L 147/1

         KOMISIJOS SPRENDIMAS
   2005 m. gegužės 19 d.
   priimantis Bendrijos sprendimus dėl tam tikrų cheminių medžiagų importo pagal Europos Parlamento ir Tarybos reglamentą (EB) Nr. 304/2003 ir iš dalies keičiantis Sprendimus 2000/657/EB, 2001/852/EB ir 2003/508/EB
   (Tekstas svarbus EEE)
   (2005/416/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. sausio 28 d. Europos Parlamento ir Tarybos reglamentą (EB) Nr. 304/2003 dėl pavojingų cheminių medžiagų eksporto ir importo (1), ypač į jo 12 straipsnio 1 dalį,
   pasitarusi su 1967 m. birželio 27 d. Tarybos direktyvos 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo (2) 29 straipsniu įsteigtu Komitetu,
   kadangi:

               (1)

               Pagal Reglamentą (EB) Nr. 304/2003 Komisija Bendrijos vardu sprendžia, leisti ar neleisti importuoti į Bendriją kiekvieną cheminę medžiagą, kuriai taikoma išankstinio sutikimo (IS) tvarka.

               (2)

               Jungtinių Tautų aplinkos programa (JTAP) ir Maisto ir žemės ūkio organizacija (FAO) buvo paskirtos vykdyti sekretoriato funkcijas taikant IS tvarką, nustatytą Roterdamo konvencijoje dėl išankstinio sutikimo (IS) tvarkos, taikomos tam tikroms kenksmingoms cheminėms medžiagoms ir pesticidams tarptautinėje prekyboje, Bendrijos patvirtintos 2002 m. gruodžio 19 d. Tarybos sprendimu 2003/106/EB dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, patvirtinimo Europos bendrijos vardu (3).

               (3)

               Komisija, veikdama kaip visų paskirtoji institucija, Bendrijos ir valstybių narių vardu turi perduoti laikinosios IS tvarkos sekretoriatui sprendimus dėl cheminių medžiagų.

               (4)

               Būtina iš dalies pakeisti ankstesnius importo sprendimus, susijusius su aldrinu, chlordanu, chlordimeformu, DDT, dieldrinu, dinosebu ir jo druskomis bei esteriais, EDB (1,2-dibrometanas), etileno oksidu, fluoracetamidu, HCH (izomerų mišinys), heptachloru, heksachlorbenzenu, lindanu, metamidofsu, pentachlorfenoliu ir jo druskomis bei esteriais, polichlorintais bifenilais (PCB), polichlorintais terfenilais (PCT) ir toksafenu, siekiant atsižvelgti į 2004 m. gegužės 1 d. Bendrijos plėtrą ir reglamentavimo pasikeitimus Bendrijoje nuo to laiko, kai tie sprendimai buvo priimti.

               (5)

               Cheminėms medžiagoms aldrinui, chlordanui, chlordimeformui, DDT, dieldrinui, dinosebui ir jo druskoms bei esteriams, EDB (1,2-dibrometanas), fluoracetamidui, HCH (izomerų mišinys), heptachlorui, polichlorintiems bifenilams (PCB) ir polichlorintiems terfenilams (PCT) buvo taikomi Bendrijos importo sprendimai, kurie pirmą kartą buvo paskelbti IS V aplinkraštyje, apibūdinančiame 1995 m. birželio 30 d. padėtį.

               (6)

               Cheminės medžiagos aldrinas, chloranas, DDT, dieldrinas, HCH (izomerų mišinys), heptachloras, kurie pagal IS tvarką buvo įtraukti kaip pesticidai, ir polichlorinti bifenilai, kurie pagal IS tvarką įtraukti kaip pramonei skirta cheminė medžiaga, 2004 m. balandžio 29 d. Europos Parlamento ir Tarybos reglamentu (EB) Nr. 850/2004 dėl patvarių organinių teršalų ir iš dalies keičiančiu Direktyvą 79/117/EEB (4) buvo uždrausti arba griežtai ribojami (draudžiami, išskyrus tam tikras specifines išimtis).

               (7)

               Cheminės medžiagos EDB (1,2-dibrometanas) ir dinosebas ir jo druskos bei esteriai yra reglamentuojamos pagal 1978 m. gruodžio 21 d. Tarybos direktyvą 79/117/EEB, draudžiančia pateikti į rinką ir naudoti augalų apsaugos produktus, turinčius tam tikrų veikliųjų medžiagų (5). Be to, nei viena iš tų cheminių medžiagų nebuvo nustatyta ir apie jas nebuvo pranešta pagal Bendrijos esančių medžiagų vertinimo peržiūros programą remiantis 1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (6). Remiantis 2003 m. lapkričio 4 d. Komisijos reglamentu (EB) Nr. 2032/2003, antrajame 10 metų darbų programos, nurodytos Europos Parlamento ir Tarybos direktyvos 98/8/EB 16 straipsnio 2 dalyje dėl biocidinių produktų pateikimo į rinką, pakeičiančiu Reglamentą (EB) Nr. 1896/2000 (7) etape yra neleidžiama šių cheminių medžiagų naudoti pagal tokią paskirtį.

               (8)

               Fluoracetamidas patenka į 1991 m. liepos 15 d. Tarybos direktyvos 91/414/EEB dėl augalų apsaugos produktų pateikimo į rinką (8) taikymo sritį. Remiantis 2004 m. sausio 30 d. Komisijos sprendimu 2004/129/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir dėl leidimų šių medžiagų turintiems augalų apsaugos produktams panaikinimo (9), fluoracetamidas nebuvo įtrauktas į Direktyvos 91/414/EEB I priedą, ir leidimai šios medžiagos turintiems augalų apsaugos produktams turėjo būti panaikinti iki 2004 m. kovo 31 d. Be to medžiaga buvo nustatyta, bet apie ją nebuvo pranešta pagal Bendrijos esančių medžiagų vertinimo peržiūros programą remiantis Direktyva 98/8/EB. Todėl valstybės narės, remdamosi savo nacionaliniais teisės aktais, gali leisti jį naudoti tokiuose produktuose ne ilgiau kaip iki 2006 m. rugsėjo 1 d.

               (9)

               Chlordimeformas pagal IAPS tvarką yra įtrauktas kaip pesticidas. Tačiau jis nebuvo įtrauktas į Bendrijos esančių veikliųjų medžiagų vertinimo peržiūros programą remiantis Direktyva 91/414/EEB. Taigi jis neįtrauktas į tos direktyvos I priedą. Be to medžiaga buvo nustatyta, bet apie ją nebuvo pranešta pagal Bendrijos esančių medžiagų vertinimo peržiūros programą remiantis Direktyva 98/8/EB. Todėl jo neleidžiama naudoti kaip augalų apsaugos produkto arba biocido.

               (10)

               Todėl IAPS V aplinkraštyje paskelbti ankstesni importo sprendimai dėl cheminių medžiagų aldrino, chlordano, chlordimeformo, DDT, dieldrino, dinosebo ir jo druskų bei esterių, EDB (1,2-dibrometanas), fluoracetamido, HCH (izomerų mišinys), heptachloro ir polichlorintų bifenilų (PCB) turėtų būti pakeisti.

               (11)

               Polichlorintiems terfenilams (PCT), kurie pagal IS tvarką yra įtraukti kaip pramonei skirta cheminė medžiaga, Bendrijoje taikomi griežti apribojimai, nustatyti 1976 m. liepos 27 d. Tarybos direktyva 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo (10). Ankstesni importo sprendimai turėtų būti pakeisti siekiant įvertinti padėtį visose 25 valstybėse narėse.

               (12)

               Cheminėms medžiagoms heksachlorbenzenui, pentachlorfenoliui ir jo druskoms bei esteriams ir toksafenui, kurie pagal IS tvarką yra įtraukti kaip pesticidai, ir metamidofosui, kurio tam tikros sudėtinės medžiagos pagal IS tvarką yra įtrauktos kaip labai kenksmingi pesticidai, buvo taikomi atsakymai dėl importo, nustatyti 2000 m. spalio 16 d. Komisijos sprendime 2000/657/EB, priimančiame Bendrijos sprendimus dėl tam tikrų cheminių medžiagų importo pagal Reglamentą (EEB) Nr. 2455/92 dėl tam tikrų pavojingų cheminių medžiagų eksporto ir importo (11).

               (13)

               Pagal 2002 m. lapkričio 20 d. Komisijos reglamentą (EB) Nr. 2076/2002, pratęsiantį Tarybos direktyvos 91/414/EEB 8 straipsnio 2 dalyje nurodytą laikotarpį dėl tam tikrų veikliųjų medžiagų neįrašymo į tos direktyvos I priedą ir dėl augalų apsaugos produktų, savo sudėtyje turinčių šių veikliųjų medžiagų, registracijos panaikinimo (12), pentachlorfenolis nebuvo įtrauktas į Direktyvos 91/414/EEB I priedą, ir leidimai šios medžiagos turintiems augalų apsaugos produktams turėjo būti panaikinti iki 2003 m. liepos 25 d. Be to medžiaga buvo nustatyta, bet apie ją nebuvo pranešta pagal Bendrijos esančių medžiagų vertinimo peržiūros programą remiantis Direktyva 98/8/EB. Todėl yra leidžiama šią cheminę medžiagą naudoti pagal Direktyvoje 76/769/EEB nustatytą paskirtį.

               (14)

               Heksachlorbenzenas ir toksafenas buvo uždrausti Reglamentu (EB) Nr. 850/2004.

               (15)

               Metamidofosas yra įtrauktas į Bendrijos esančių medžiagų vertinimo peržiūros programą remiantis Direktyva 91/414/EEB. Toje direktyvoje yra nustatytas pereinamasis laikotarpis, per kurį valstybėms narėms yra leidžiama vadovautis nacionaliniais sprendimais dėl į jos taikymo sritį patenkančių medžiagų ir produktų iki kol bus priimtas Bendrijos sprendimas. Ši cheminė medžiaga nebuvo nustatyta ir apie ją nebuvo pranešta pagal Bendrijos esančių medžiagų vertinimo peržiūros programą remiantis Direktyva 98/8/EB. Remiantis Reglamentu (EB) Nr. 2032/2003 yra neleidžiama šios cheminės medžiagos naudoti pagal tokią paskirtį.

               (16)

               Todėl Sprendime 2000/657/EB nustatyti atsakymai dėl heksachlorbenzeno, metamidofo pentachlorfenolio ir jo druskų bei esterių ir toksafeno importo turėtų būti pakeisti.

               (17)

               Lindanui, kuris pagal IS tvarką yra įtrauktas kaip pesticidas, buvo taikomas atsakymas dėl importo, nustatytas 2001 m. lapkričio 19 d. Komisijos sprendime 2001/852/EB dėl Bendrijos sprendimų dėl tam tikrų cheminių medžiagų importo priėmimo pagal Tarybos reglamentą (EEB) Nr. 2455/92 dėl tam tikrų pavojingų cheminių medžiagų eksporto ir importo ir iš dalies keičiančiame Sprendimą 2000/657/EB (13). Ši cheminė medžiaga buvo uždrausta arba griežtai apribota (draudžiama, išskyrus tam tikras specifines išimtis) Reglamentu (EB) Nr. 850/2004. Todėl atsakymas dėl importo, nustatytas Sprendime 2001/852/EB, turėtų būti pakeistas.

               (18)

               Cheminei medžiagai etileno oksidui taikoma Direktyva 79/117/EEB. Apie cheminę medžiagą buvo pranešta pagal Bendrijos esančių medžiagų vertinimo peržiūros programą remiantis Direktyva 98/8/EB, kurioje yra nustatytas pereinamasis laikotarpis, per kurį valstybės narės gali, iki kol bus priimtas Bendrijos sprendimas, leisti ją pateikti į rinką naudoti kaip biocidą pagal jų nacionalinius teisės aktus. Tai atsispindėjo importo sprendime, esančiame Sprendime 2003/508/EB. Ankstesni atsakymai dėl importo turėtų būti pakeisti siekiant įvertinti padėtį visose 25 valstybėse narėse.

               (19)

               Todėl IS V aplinkraštyje paskelbti 1995 m. importo sprendimai ir Sprendimai 2000/657/EB, 2001/852/EB ir 2003/508/EB turėtų būti atitinkamai iš dalies pakeisti,

         NUSPRENDĖ:
   1 straipsnis
   Pirmą kartą IS V aplinkraštyje paskelbti sprendimai dėl cheminių medžiagų aldrino, chlordano, chlordimeformo, DDT, dieldrino, dinosebo ir jo druskų bei esterių, EDB (1,2-dibrometanas), fluoracetamino, HCH (izomerų mišinys), heptachloro, polichlorintų bifenilų (PCB), polichlorintų terfenilų (PCT) importo yra pakeičiami importo sprendimais, išdėstytais importuojančios šalies atsakymo formose (toliau – importo atsakymo formos) šio sprendimo I priede.
   2 straipsnis
   Sprendimo 2000/657/EB priede nustatyti sprendimai dėl heksachlorbenzeno, pentachlorfenolio ir jo druskų bei esterių, toksafeno ir metamidofso importo yra pakeičiami importo sprendimais, išdėstytais importo atsakymo formose šio sprendimo II priede.
   3 straipsnis
   Sprendimo 2001/852/EB priede nustatytas sprendimas dėl cheminės medžiagos lindano (gama HCH) importo yra pakeičiamas importo sprendimu, išdėstytu importo atsakymo formoje šio sprendimo III priede.
   4 straipsnis
   Sprendimo 2003/508/EB II priede nustatytas sprendimas dėl cheminės medžiagos etileno oksido importo yra pakeičiamas importo sprendimu, išdėstytu importo atsakymo formoje šio sprendimo IV priede.

      Priimta Briuselyje, 2005 m. gegužės 19 d.

            Komisijos vardu

         Stavros DIMAS

            Komisijos narys

      (1)  OL L 63, 2003 3 6, p. 1. Reglamentas su paskutiniais pakeitimais, padarytais Komisijos reglamentu (EB) Nr. 775/2004 (OL L 123, 2004 4 27, p. 27).

      (2)  OL 196, 1967 8 16, p. 1. Direktyva su paskutiniais pakeitimais, padarytais Komisijos direktyva 2004/73/EB (OL L 152, 2004 4 30, p. 1).

      (3)  OL L 63, 2003 3 6, p. 27.

      (4)  OL L 229, 2004 6 29, p. 5.

      (5)  OL L 33, 1979 2 8, p. 36. Direktyva su paskutiniais pakeitimais, padarytais Reglamentu (EB) Nr. 850/2004.

      (6)  OL L 123, 1998 4 24, p. 1. Direktyva su pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).

      (7)  OL L 307, 2003 11 24, p. 1.

      (8)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2004/99/EB (OL L 309, 2004 10 6, p. 6).

      (9)  OL L 37, 2004 2 10, p. 27. Reglamentas su pakeitimais, padarytais Reglamentu (EB) Nr. 835/2004 (OL L 127, 2004 4 29, p. 43).

      (10)  OL L 262, 1976 9 27, p. 201. Direktyva su paskutiniais pakeitimais, padarytais Komisijos direktyva 2004/98/EB (OL L 305, 2004 10 1, p. 63).

      (11)  OL L 275, 2000 10 27, p. 44. Sprendimas su paskutiniais pakeitimais, padarytais Sprendimu 2003/508/EB (OL L 174, 2003 7 12, p. 10).

      (12)  OL L 319, 2002 11 23, p. 3. Reglamentas su paskutiniais pakeitimais, padarytais Reglamentu (EB) Nr. 1765/2004 (OL L 315, 2004 10 14, p. 26).

      (13)  OL L 318, 2001 12 4, p. 28. Sprendimas su pakeitimais, padarytais Sprendimu 2003/508/EB.
   I PRIEDAS
   Pataisyti importo sprendimai dėl cheminių medžiagų aldrino, chlordano, chlordimeformo, DDT, dieldrino, dinosebo ir jo druskų bei esterių, EDB (1,2-dibrometanas), fluoracetamido, HCH (izomerų mišinys), heptachloro, PCB ir PCT, pakeičiantys ankstesnius 1995 m. importo sprendimus

   II PRIEDAS
   Pataisyti importo sprendimai dėl cheminių medžiagų heksachlorbenzeno, pentachlorfenolio ir jo druskų bei esterių, toksafeno ir metamidofoso, pakeičiantys ankstesnius importo sprendimus, nustatytus Sprendimu 2000/657/EB

   III PRIEDAS
   Pataisytas importo sprendimas dėl cheminės medžiagos lindano (gama HCH), pakeičiantis Sprendimą 2001/852/EB

   IV PRIEDAS
   Pataisytas importo sprendimas dėl cheminės medžiagos etileno oksido, pakeičiantis Sprendimą 2003/508/EB


17.10.2017

               LT

               Europos Sąjungos oficialusis leidinys

               C 349/116

         P8_TA(2015)0358
   Europos strateginių investicijų fondo (ESIF) vykdomojo direktoriaus pavaduotojo skyrimas
   2015 m. spalio 14 d. Europos Parlamento sprendimas dėl pasiūlymo dėl Europos strateginių investicijų fondo vykdomojo direktoriaus pavaduotojo skyrimo (C8-0305/2015 – 2015/0902(NLE))
   (Pritarimo procedūra)
   (2017/C 349/35)

      Europos Parlamentas,

               —

               atsižvelgdamas į 2015 m. spalio 2 d. Europos strateginių investicijų fondo (ESIF) valdančiosios tarybos pasiūlymą dėl jos vykdomojo direktoriaus pavaduotojo skyrimo (C8-0305/2015),

               —

               atsižvelgdamas į 2015 m. birželio 25 d. Europos Parlamento ir Tarybos reglamento (ES) 2015/1017 dėl Europos strateginių investicijų fondo, Europos investavimo konsultacijų centro ir Europos investicinių projektų portalo, kuriuo iš dalies keičiamos reglamentų (ES) Nr. 1291/2013 ir (ES) Nr. 1316/2013 nuostatos dėl Europos strateginių investicijų fondo (1), 7 straipsnio 6 dalį,

               —

               atsižvelgdamas į Darbo tvarkos taisykles,

               —

               atsižvelgdamas į bendrus Biudžeto komiteto ir Ekonomikos ir pinigų politikos komiteto svarstymus pagal Darbo tvarkos taisyklių 55 straipsnį,

               —

               atsižvelgdamas į Biudžeto komiteto ir Ekonomikos ir pinigų politikos komiteto pranešimą (A8-0293/2015),

               A.

               kadangi Reglamento (ES) 2015/1017 7 straipsnio 6 dalyje nustatyta, kad ESIF vykdomąjį direktorių ir vykdomojo direktoriaus pavaduotoją Europos investicijų bankas (EIB) skiria gavęs Europos Parlamento pritarimą, po atviro ir skaidraus pagal EIB procedūras vykdomo atrankos proceso, kurio visuose etapuose Europos Parlamentas tinkamai ir laiku informuojamas;

               B.

               kadangi 2015 m. spalio 2 d. ESIF valdančioji taryba priėmė pasiūlymą dėl ESIF vykdomojo direktoriaus ir vykdomojo direktoriaus pavaduotojo skyrimo ir perdavė šį pasiūlymą Europos Parlamentui;

               C.

               kadangi 2015 m. spalio 13 d. Biudžeto komitetas ir Ekonomikos ir pinigų politikos komitetas surengė klausymą su Iliyana Tsanova, pasiūlyta kandidate eiti ESIF vykdomojo direktoriaus pavaduotojos pareigas, kurio metu kandidatė pasakė įžanginę kalbą ir po to atsakė į komitetų narių pateiktus klausimus;

               1.

               pritaria, kad Iliyana Tsanova būtų paskirta eiti ESIF vykdomojo direktoriaus pavaduotojos pareigas;

               2.

               paveda Pirmininkui perduoti šį sprendimą Tarybai, Komisijai, Europos investicijų bankui ir valstybių narių vyriausybėms.

      (1)  OL L 169, 2015 7 1, p. 1.


title: 1995 m. liepos 24 d. Komisijos sprendimas, priimantis Rezoliuciją Nr. 49 dėl trumpalaikių priemonių siekiant užtikrinti TIR tranzitinio režimo saugumą ir veiksmingą funkcionavimą

text:
Svarbus teisinis pranešimas

|

31995D0285

Oficialusis leidinys L 181 , 01/08/1995 p. 0032 - 0034

		Komisijos Sprendimas1995 m. liepos 24 d.priimantis Rezoliuciją Nr. 49 dėl trumpalaikių priemonių siekiant užtikrinti TIR tranzitinio režimo saugumą ir veiksmingą funkcionavimą(95/285/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi Rezoliucijoje Nr. 49 yra nurodytos priemonės, kurios garantuoja tinkamą 1975 m. TIR konvencijos įgyvendinimą, ir taip pat garantuoja, kad bus nustatyti ir užkirstas kelias sukčiavimo atvejams TIR režimu vežant krovinius;kadangi dėl TIR konvencijos turinio bei nebaigus jos patikslinimo, minėta rezoliucija Bendrijai yra ypač svarbi; kadangi todėl ji turėtų būti nedelsiant priimta,NUSPRENDĖ:1 straipsnisBendrijos vardu nedelsiant priimama Rezoliucija Nr. 49 dėl trumpalaikių priemonių siekiant užtikrinti TIR tranzitinio režimo saugumą ir veiksmingą funkcionavimą, kurią 1995 m. kovo 3 d. patvirtino Jungtinių Tautų Europos ekonominės komisijos darbo grupė, sprendžianti transportui turinčius įtakos ir su muitinėmis susijusius klausimus.Rezoliucijos tekstas pridedamas prie šio sprendimo.2 straipsnisTarybos pirmininkas skiria asmenį, įgaliotą Europos ekonominės komisijos Generaliniam Sekretoriui nedelsiant pranešti apie Bendrijos pritarimą 1 straipsnyje nurodytai rezoliucijai.Priimta Briuselyje, 1995 m. liepos 24 d.Tarybos varduPirmininkasP. Solbes Mira--------------------------------------------------TRUMPALAIKĖS PRIEMONĖS SIEKIANT UŽTIKRINTI TIR TRANZITINIO REŽIMO SAUGUMĄ IR VEIKSMINGĄ FUNKCIONAVIMĄRezoliucija Nr. 49,kurią 1995 m. kovo 3 d. priėmė JT/EEK darbo grupė, sprendžianti transportui turinčius įtakos su muitinėmis susijusius klausimusRezoliucija Nr. 49Darbo grupė, sprendžianti transportui turinčius įtakos ir su muitinėmis susijusius klausimus,pabrėždama Muitinės konvencijos dėl tarptautinio krovinių vežimo su TIR knygelėmis (1975 m. TIR konvencija) sklandaus ir veiksmingo funkcionavimo svarbą, siekiant palengvinti tarptautinį krovinių vežimą ir prekybą;išreikšdama susirūpinimą dėl TIR tranzitinėje sistemoje pastebimo sukčiavimo ir kontrabandos masto, kuris gali kelti pavojų 1975 m. TIR konvencijoje numatytoms palengvinančioms priemonėms;pasiryžusi apsaugoti TIR tranzitinę sistemą, kuri padeda plėtoti prekybą, ypač tarptautinį prekių judėjimą;įsitikinusi, kad TIR tranzitinė sistema gali būti apsaugota tik vykdant visų TIR tranzitinės sistemos šalių bendrus ir suderintus veiksmus (muitinės, nacionalinės garantinės knygeles išduodančios asociacijos ir IRU bei draudimo bendrovės), todėl laikoma, kad labai svarbu atvirai keistis informacija visais su sistema susijusiais klausimais;kol bus peržiūrėta 1975 m. TIR konvencija, vieningai nusprendžia priimti šias trumpalaikes priemones, siekiant, kad jas kuo greičiau įgyvendintų 1975 m. TIR konvencijos susitariančių šalių kompetentingos institucijos:1) siekiant palengvinti apgaulės būdu gautų TIR knygelių aptikimą bei pagreitinti jų išdavimo tvarką, Susitariančiosios Šalys gali pageidauti, kiek įmanoma atsižvelgiant į nacionalinius reikalavimus įsteigti centralizuotas tarnybas arba nustatyti TIR knygelių administravimo tvarką;2) Susitariančiosios Šalys turėtų nustatyti paspartintą dokumentų išdavimo ir paieškos tvarką jautrius krovinius vežančių transporto priemonių atžvilgiu;3) Susitariančiosios Šalys ir IRU imasi visų būtinų priemonių siekiant užtikrinti greitą "Tabako/Alkoholio" TIR knygelių pakartotiną pateikimą kartu su nustatytos pinigų sumos užstatu, kuris atitiktų galimas išlaidas;4) Susitariančiosios Šalys atitinkamais nacionaliniais teisės aktais užtikrina, kad paskirties arba išvykimo muitinės įstaiga TIR knygeles Nr. 2 į centralizuotas tarnybas arba išvykimo ar atvykimo muitinės įstaigoms grąžins kuo greičiau arba ne vėliau kaip per penkias darbo dienas nuo TIR operacijos užbaigimo dienos;5) siekiant palengvinti tabako ir alkoholio vežimo muitinės kontrolę, laikydamosi nacionalinės administracinės praktikos, Susitariančiosios Šalys gali pageidauti apriboti turinčių leidimą priimti "Tabako/Alkoholio" TIR knygeles muitinės įstaigų skaičių;6) Susitariančiosios Šalys užtikrina, kad vežant tabaką ir alkoholį, taip pat kaip ir kitus jautrius krovinius, kaip nustato kompetentingos institucijos, išvykimo arba atvykimo muitinės įstaiga nedelsdama išsiunčia paskirties arba išvykimo muitinės įstaigai išankstinę informaciją apie tokių krovinių su muitinės plombomis vežimą;7) pagal 1975 m. TIR konvencijos 20 straipsnį Susitariančiosios Šalys nustato terminus ir kiek įmanoma – maršrutus, kurių turi laikytis kelių transporto priemonės ir konteineriai, kai tabakas ir alkoholis vežamas su muitinės plombomis, taip pat kaip ir kiti jautrūs kroviniai, kaip nustato kompetentingos institucijos.Susitariančiosios Šalys, jeigu nesilaikoma šių nurodymų, yra raginamos taikyti sankcijas pagal nacionalinės teisės aktus;8) Susitariančiosios Šalys užtikrina, kad turėtų būti taikomos 1975 m. TIR konvencijos 38 straipsnio nuostatos, kurios numato galimybę iš bet kurio asmens, kuris rimtai pažeidė nacionalinius muitinės įstatymus arba kitas muitinės taisykles, taikomas tarptautiniam krovinių vežimui, laikinai arba visam laikui atimti teisę naudotis 1975 m. TIR konvencija nustatytomis teisėmis;9) Susitariančiosios Šalys imasi visų būtinų priemonių, kad nebūtų pavogti ir netinkamai naudojami muitinių antspaudai, ir jos gali numatyti galimybę naudotis naujomis technologijomis, pvz., naudoti specialų apsauginį rašalą, kliudantį falsifikuoti muitinių antspaudus;10) Susitariančiosios Šalys prašo, kad IRU ir nacionalinės garantinės asociacijos, išduodamos TIR knygeles, griežtai taikytų aptartus kriterijus ir administracinės kontrolės priemones siekiant kuo labiau užtikrinti transporto operatorių patikimumą ir sąžiningumą;11) TIR tranzitinio režimo Susitariančiosios Šalys pagal nacionalinės teisės aktus intensyvina tarpusavio apsikeitimą informacija ir žiniomis apie TIR tranzitinę sistemą. Šiuo tikslu prie kompetentingų institucijų jos įsteigia pagrindinius centrus kovai su sukčiavimais. Siekiant sudaryti tarptautinę adresų knygą, šių pagrindinių centrų adresai kartu su jų telefonų ir faksų numeriais kuo greičiau turi būti perduoti JT/EEK sekretoriatui, Jungtinių Tautų Europos ekonominė komisijaSusitariančiąsias Šalis kviečia atidžiai išnagrinėti IRU pasiūlymus dėl elektroninės duomenų keitimosi sistemos įvedimo TIR knygelėms administruoti, kurią joms perduos JT/EEK sekretoriatas, atsižvelgdamas į galimą tų duomenų įvedimą;1975 m. TIR konvencijos Susitariančiųjų Šalių prašo iki 1995 m. birželio 1 d. Jungtinių Tautų Europos ekonominės komisijos (JT/EEK) Generaliniam sekretoriui pranešti, ar jos sutinka su šia rezoliucija;Jungtinių Tautų Europos ekonominės komisijos (JT/EEK) Generalinį sekretorių prašo pranešti visoms 1975 m. TIR konvencijos Susitariančiosioms Šalims, kad ši rezoliucija priimta.--------------------------------------------------


title: 2012/526/ES: 2012 m. rugsėjo 24 d. Tarybos sprendimas, kuriuo skiriamas Regionų komiteto Estijai atstovaujantis narys

text:
28.9.2012

               LT

               Europos Sąjungos oficialusis leidinys

               L 263/43

         TARYBOS SPRENDIMAS
   2012 m. rugsėjo 24 d.
   kuriuo skiriamas Regionų komiteto Estijai atstovaujantis narys
   (2012/526/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Estijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Teet KALLASVEE kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nariu skiriamas:

               —

               Georg LINKOV, Kerdlos meras.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. rugsėjo 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 348, 2009 12 28, p. 22.

      (2)  OL L 12, 2010 1 19, p. 11.